b"\n_START_ARTICLE_\nSSI\n_START_PARAGRAPH_\nSSI  \xc3\xa9s acr\xc3\xb2nim de l'angl\xc3\xa8s  Small-Scale Integration (integraci\xc3\xb3 a baixa escala) i fa refer\xc3\xa8ncia als primers circuits integrats que es van desenvolupar. Complien funcions molt b\xc3\xa0siques, com portes l\xc3\xb2giques i abasten des d'uns pocs transistors fins a un centenar d'ells._NEWLINE_Els circuits SSI van ser crucials en els primers projectes aeroespacials, i viceversa, ja que els programes espacials com Apollo o el m\xc3\xadssil Minuteman necessitaven dispositius digitals lleugers. El primer va motivar i guiar el desenvolupament de la tecnologia de circuits integrats, mentre que el segon va fer que es realitz\xc3\xa9s una producci\xc3\xb3 massiva._NEWLINE_Aquests programes van comprar pr\xc3\xa0cticament la totalitat dels circuits integrats des de 1960 a 1963, i van ser els causants de la forta demanda que va originar un descens dels preus en la producci\xc3\xb3 de 1.000 d\xc3\xb2lars la unitat (en d\xc3\xb2lars de 1960) fins a tot just 25 d\xc3\xb2lars la unitat (en d\xc3\xb2lars de 1963)._NEWLINE_El seg\xc3\xbcent pas en el desenvolupament dels circuits integrats, que va tenir lloc a finals dels 60, va introduir dispositius que contenien centenars de transistors en cada xip i va ser anomenat MSI: Escala de Mitja Integraci\xc3\xb3 (Medium-Scale Integration )."